# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2023. február 22-i ülésére)

## TÁRGY: A KISKŐRÖSI KÉZILABDA SPORTEGYESÜLET NÉVHASZNÁLAT IRÁNTI KÉRELME

A Kiskőrösi Kézilabda Sportegyesült 6200 Kiskőrös, Mohácsi u. 76. szám alatti székhellyel megkereste Kiskőrös Város Önkormányzatát azzal, hogy járuljon hozzá, hogy az újonnan megalakuló egyesület a nevében Kiskőrös településnevet cégnévben szerepeltethesse.

Az Egyesület célja a rendszeres testedzés biztosításával elősegíteni Bács-Kiskun Vármegye, különösen Kiskőrös város verseny-, és élsportjának, valamint szabadidősportjának fejlesztését. A társadalmi normáknak megfelelően az egyesület tagjainak nevelése. Kézilabda, strand-kézilabda, szabadidősport, hazai versenyzési lehetőség biztosítása. Az egyesület működéséhez kapcsolódóan, elsősorban a minőségi utánpótlás és versenysportra irányulóan, meghatározott keretek között hazai és nemzetközi tevékenység végzése. A bázishoz tartozó dolgozók szabadidősport igényeinek kielégítése. A sportegyesület további célja, hogy tagjai részére biztosítsa a verseny és tömegsportolási lehetőséget, szakosztályai részére pedig az utánpótlásnevelést.

A cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel arra - „A *történelem kiemelkedő személyiségének nevét a Bölcsészettudományi Kutatóközpont engedélyével, olyan elnevezést pedig, amelyhez másnak jogi érdeke fűződik, csak a jogosult hozzájárulásával lehet a cégnévben szerepeltetni.*”- hogy az egyesület a nevében a Kiskőrös város nevét fel kívánja tüntetni.

A hatályos jogszabályok értelmében figyelemmel arra, hogy az egyesület a nevében a Kiskőrös Város nevét fel kívánja tűntetni, ezért szükséges az érintett Önkormányzat hozzájárulása.

A fentiek alapján javaslom a határozat-tervezetben foglaltak elfogadását.

**Kiskőrös, 2023. február 14.**

**Domonyi László s.k.,**

**polgármester**

**HATÁROZAT - TERVEZET**

A Képviselő-testület

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogya Kiskőrösi Kézilabda Sportegyesület a város nevét az egyesület nevében szerepeltesse.
2. felhatalmazza a Polgármestert a névhasználattal, székhelyhasználattal kapcsolatos szükséges jognyilatkozatok megtételére.

**Felelős:** polgármester

**Határidő:** azonnal